Giovanna Di Rosario va rebre el seu doctorat en Cultura Digital a la Universitat de Jyväskylä, Finlàndia. Di Rosario és una investigadora de la Universitat Catòlica de Lovaina, Bèlgica (Programa Marie Curie Co-found) on realitza investigacions sobre la literatura digital i la retòrica digital. Anteriorment, Di Rosario ha treballat a Dinamarca, Espanya, Finlàndia, Itàlia i Suïssa. És també la directora adjunta del grup d’investigació Hermeneia, un grup pioner dedicat a l’estudi de la literatura i els nous mitjans de comunicació (Universitat de Barcelona). Di Rosario ha estat convidada per impartir conferències i seminaris sobre literatura digital i Transmedia Literacy a diferents Universitats Europees,així com a l’Argentina, el Brasil i l’Índia. És l’autora del llibre Electronic Poetry Understanding Poetry in the Digital Environment͟(2011) i, recentment, ha coeditat dos números de la revista “Text Digital” (2015.1 i 2015.2) publicació de la Universitat de Santa Catarina (Brasil). També ha coeditat el primer número de l’International Journal of Transmedia Literacy, publicat per la LED Edition, Milà, novembre 2015 (també és la cap de redacció de la revista).Di Rosario està organitzant (juntament amb la doctora Laura Borràs) una exposició de literatura electrònica “Paraules Pixelades” que se celebrarà al Museu Arts Santa Mònica (Barcelona, gener-març 2016).